# **DECIZIA ETAPEI DE ÎNCADRARE**

## Nr. din 04.09.2015

|  |  |
| --- | --- |
| Revizuită în data de |  |

Ca urmare a solicitării de emitere a acordului de mediu adresate de **SC AUTOTEHNOROM SRL**, cu sediul în Str. HUMORULUI, Nr. 132, Şcheia, Judetul Suceava, , înregistrată la APM Suceava cu nr. 1079909.10.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 24.11.2017, că proiectul Construire statie de sortare balastru, statie betoane si bransamente E.ON., revizuita ca urmare a proiectului,, Amplasare statie de concasare si reamenajare incinta pentru imobil 19503 mp,, propus a fi amplasat în comuna Vadu Moldovei, jud. Suceava nu se supune evaluării impactului asupra mediului şi se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul nu se încadrează în prevederile Hotărârii Guvernului nr. 445/2009.

Investiţia „ Amplasare statie de concasare si reamenajare incinta pentru imobil 19503 mp ” se va realiza în intravilanul comunei Vadu Moldovei, judeţul Suceava, pe malul stâng al râului Moldova, la o distanță de 400 m față de acesta. Investitia se va realiza pe terenul proprietatea beneficiarului conform Contractului de închiriere nr. 138 din 30.04.2015 pe care functioneaza in prezent statia de sortare-spalare, concasare agregate minerale (pentru care APM Suceava a emis Autorizatia de mediu nr. 251/05.10.2016 si Aviz Natura 2000 nr. 11/26.10.2015).

Accesul în stație se face din E 85 Roman- Suceava prin intermediul unui drum de acces existent, în lungime de 320 m, amplasat pe teritoriul comunei Vadu Moldovei, județul Suceava. Cea mai apropiată zonă locuită se află la o distanţă de circa 250 m faţă de limita de proprietate.

In prezent în incintă este amenajată o stație de sortare agregate minerale, cu următoarele obiective: stație de sortare - concasare cu capacitatea de 100 t/h, puț alimentare apă - 3 buc., bazine decantoare - 2 buc., depozite balast, agregate sortate, birouri, cabină cântar, magazie, vestiar,cântar auto, closet uscat de tip rural.

Staţia sortare agregate este compusă din:

-Linia I, cu o capacitate de 100 t/h: -buncăr de alimentare; bandă transportoare balast brut; grup sortare cu instalație de spălare;benzi transportoare agregate sortare și spălate – 5 buc.;

-Linia II, cu o capacitate de 50 t/h:-buncăr stocator refuz de ciur; bandă transportoare refuz de ciur;concasor cu ciocane; -bandă transportoare piatră concasată;

Puț alimentare apă

Alimentarea cu apă pentru consum tehnologic al stației de sortare se realizează din 3 puțuri existente, din care 1 puț este funcțional, iar restul de 2 sunt în conservare.

Din puțul P1, cu dimensiunile Ø 1,2 m, H = 4,0 m, prin intermediul unei electropompe cu P = 30 kW și Q = 140 mc/h și a unei conducte de aducțiune din PEHD Ø 110 mm, L = 45 m, apa este trimisă la stația de sortare.Puțurile P2 și P3, fiecare cu dimensiunile Ø 0,8 m, H = 4,0 m, se află în conservare.

Bazine decantoare

Apele uzate tehnologic rezultate din fluxul stației de sortare, împreună cu părțile levigabile antrenate de aceasta, sunt preluate prin intermediul unei conducte PVC Ø = 400 mm, L = 32 m și trimise la bazinul decantor 1, săpat în teren natural, cu dimensiunile L x l x h = 30 x 21 x 3 m. De aici, prin intermediul unei conducte PVC Ø = 250 mm, L = 7 m apele decantate sunt trimise la bazinul decantor 2, cu taluze betonate, cu dimensiunile L x l x h = 10 x 10 x 3 m.

Depozite balast, agregate sortate *(padoc agregate)*

La stația de sortare este amenajat un depozit de agregate minerale de râu, balastat şi un padoc pentru depozitare agregatele sortare (cu suprafață betonată şi pereți despărțitori, cu suprafața de cca. 1.800 mp): depozit agregate 0 ÷ 4 mm; depozit agregate 4 ÷ 8 mm; depozit agregate 8 ÷ 16 mm; depozit agregate 16 ÷ 25 mm.

Pentru activitățile administrative, respectiv pentru cabină cântar sunt utilizate două construcții metalice tip container. Pentru monitorizarea cantității de balast ce ajunge în incintă, respectiv a cantității de agregate livrate către punctele de lucru, la intrarea în incintă este montat în cântar, auto cu cabina de comandă aferentă. Pentru personal se utilizează un grup sanitar tip closet ecologic.

În incinta obiectivului **vor fi amenajate** următoarele obiective:

-Stație de concasare - sortare cu con, cu capacitatea de 70 mc/h (producție medie de cca. 360 mc/zi)

-Bazin captare

-Puț P4 - nou; transformare puț P1 în cămin aspirație pompă

-Bazin decantor 2 - betonat

-Platformă betonată

-Bazin vidanjabil.

*Stația de concasare - sortare* va avea o capacitate de cca. 70 mc/h și va fi compusă din: buncăr alimentare;bandă transportoare alimentare concasor; concasor cu con LORO PARASINI METSO;bandă transportoare alimentare stație sortare, ciur cu 3 nivele;site pentru sorturi: 0 ÷ 4, 4 ÷ 8, 8 ÷ 16, > 16 mm;benzi evacuare sorturi.

*Bazin captare:*  săpat în teren natural, cu dimensiunile L x l x h = 10 x 8 x 3 m, care va fi folosit ca rezervă PSI.

*Puț P4; transformare puț P1 în cămin aspirație pompă*

Pentru consum menajer se va realiza un puț săpat P4 cu dimensiunile Ø 0,8 m, H = 5,0 m, care va fi dotat cu o electropompă submersibilă cu caracteristicile P = 1,1 kW, Q = 0,5 l/s, H = 120 mCA. Apa va fi preluată din puț prin intermediul unei conducte din PEHD Ø 1'', L = 25 m și trimisă la platforma betonată propusă 3x2m, pe care se va monta un rezervor de apa cu V=1,0mc.

Alimentarea cu apă pentru consum tehnologic se va realiza tot din putul sapat P4, cu dimensiunile Ø 0,8 m și H = 5 m, prin intermediul unei electropompe submersibile cu caracteristicile: P = 3 kW, Q = 15 mc/h, H = 100 mCA și a unei conducte de aducțiune din PEHD Ø 2'', L = 153 m, ce va transporta apa la căminul de aspirație, betonat (fostul puț P1).

Puțul P1, cu dimensiunile Ø 1,2 m, h = 4,0 m va fi betonat și transformat în cămin aspirație pentru pompa care asigură alimentarea cu apă a stației de sortare.

*Bazin decantor 2 - betonat*

Bazinul decantor 2, cu taluze betonate, cu panta taluzelor 1:2, cu dimensiunile L x l x h = 10 x 10 x 3 m, va fi adâncit cu 1,5 m respectiv va avea dimensiunile L x l x h = 10 x 10 x 4,5 m și va fi betonat în întregime, pentru a fi folosit în fluxul tehnologic de decantare și recirculare a apelor tehnologice în cadrul stației de sortare.

*Platformă betonată*

Se va realiza o platformă betonată cu dimensiunile 3 x 2 m, pe care se va monta un rezervor de apă pentru consum menajer cu V = 1,0 mc și o chiuvetă.

*Bazin vidanjabil*

Apele uzate colectate de la chiuveta ce va fi amplasată pe platforma betonată vor fi preluate de o conductă din PVC Ø 50 mm, L = 2 m și colectate într-un bazin vidanjabil betonat cu dimensiunile L x l x h = 2 x 2 x 2 m.

Modul de asigurare a utilitatilor:

-apa necesară pentru stația de sortare este preluată din puțul **P4 - proiectat**, cu dimensiunile Ø 0,8 m, H = 5,0 m, prin intermediul unei electropompe submersibile cu caracteristicile: P = 3 kW, Q = 15 mc/h, H = 100 mCA și a unei conducte de aducțiune din PEHD Ø 2'', L = 153 m și trimisă la **căminul de aspirație**, betonat (fostul puț P1). Din căminul aspirație cu dimensiunile Ø 1,2 m, H = 4,0 m, prin intermediul unei electropompe Lotru 125, cu P = 30 kW și Q = 140 mc/h și a unei conducte de aducțiune din PEHD Ø 110 mm, L = 45 m, apa este trimisă la stația de sortare.

**-**apele uzate tehnologic rezultate din fluxul stației de sortare, împreună cu părțile levigabile antrenate de aceasta, sunt preluate prin intermediul unei conducte PVC Ø = 400 mm, L = 40 m și trimise la bazinul decantor 1, săpat în teren natural, cu dimensiunile L x l x h = 30 x 21 x 3 m. De aici, prin intermediul unei conducte PVC Ø = 250 mm, L = 7 m apele decantate sunt trimise la bazinul decantor 2, betonat, cu panta taluzelor 1:2, cu dimensiunile L x l x h = 10 x 10 x 4,5 m. După decantare din bazinul decantor 2, prin intermediul unei conducte din PVC Ø = 200 mm, L = 3 m apa ajunge în căminul de aspirație, de unde este trimisă la stația de sortare (recirculată);

**-**apele pluviale se scurg liber la teren.

*Energia electrică* se asigura prin racord la rețeaua națională.

*Deşeurile menajere* sunt colectate în pubele metalice, de unde vor fi preluate şi transportate de către o firmă abilitată.

Alimentarea cu carburanți și lubrifianți a mijloacelor de transport se face în stațiile PECO, în locuri special amenajate, iar a utilajelor fixe din cadrul perimetrului, se va realiza din butoaie metalice. Întreținerea utilajelor și schimbul de ulei se face numai la societati autorizate,de personal instruit, astfel încât să fie prevenite situațiile care ar putea conduce la poluarea accidentală a mediului. Anvelopele uzate provenite de la mijloacele auto vor fi valorificate prin societăți de profil.

**2. Localizarea proiectului :**

2.1 *utilizarea existentă a terenului*: conform certificatului de urbanism nr. 32/26.04.2017 eliberat de Comuna Vadu Moldovei, terenul este situat în intravilanul comunei Vadu Moldovei, categoria terenului: neproductiv.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* agregate minerale de râu, acumulate ca material aluvionar, cu posibilitate de reacumulare în caz de viituri.

*2.3 capacitatea de absorbţie a mediului, cu atenţie deosebită pentru:*

a) zonele umede – lucrările propuse sunt în bazinul hidrografic Moldova, pe malul stang al raului, la cca. 400m nord fata de acesta.

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – Proiectul propus este amplasat în **sit Natura 2000 ROSCI 0365, Raul Moldova între Paltinoasa si Rusi.**

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află în intravilanul comunei Vadu Moldovei, cea mai apropiata locuinta fiind la cca. 250 m de limita de proprietate.

**3. Caracteristicile impactului potenţial**

*a). Extinderea impactului, aria geografică şi numărul de pesoane afectate* – lucrările de amplasare a statiei de concasare si reamenajarea incintei nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului

**Conditii de realizare a proiectului:**

a**)** investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr. 32/26.04.2017 eliberat de Comuna Vadu Moldovei, avizului de gospodărire a apelor nr. 227/01.11.2017 emis de AN “ APELE ROMÂNE” –Administraţia Bazinală de Apă SIRET, Notificarii nr. 16141/7.11.2017 eliberate de DSP Suceava si Avizului nr. 39/28.11.2017 eliberat de Societatea Ecologica AQUQTERA Bucuresti.

b) conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

c) se vor respecta cu stricteţe limitele şi suprafeţelor de lucru şi a rutelor alese pentru transport;

d) se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

e) întreţinerea şi reparaţia utilajelor şi mijloacelor de transport folosite la lucrări se va face în unităţi specializate;

f) se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

g) nivelul de zgomot generat de desfăşurarea lucrărilor se va încadra în prevederile SR 10009/2017-acustica –limite admisibile ale nivelului de zgomot din mediul ambiant;

h) la finalizarea lucrărilor se vor îndepărta resturile de materiale de orice fel şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

j) **La finalizarea investiţiei titularul are obligaţia de a solicita revizuirea autorizaţiei de mediu.**

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

a)Proiectul face obiectul prevederilor OM nr.19/2010 privind evaluarea adecvata a efectelor potentiale asupra ale planurilor sau proiectelor asupra ariilor naturale protejate de interes comunitar, intrucat intra sub incidenta art.28 din Ordonanta nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare amplasamentul acestuia fiind situat in situl Natura 2000 ROSCI 0365 Raul Moldova intre Paltinoasa si Rusi.

b) Pentru Statia de sortare-spalare, concasare agregate minerale beneficiarul SC AUTOTEHNOROM SRL detine Aviz Natura 2000 nr. 11/26.10.2015), iar pentru proiectul ,, Amplasare statie de concasare si reamenajare incinta pentru imobil 19503 mp,, detine Aviz de principiu nr. 39/28.11.2017 eliberat de Societatea Ecologica AQUQTERA Bucuresti-custodele sitului Natura 2000 ROS ROSCI 0365 Raul Moldova intre Paltinoasa si Rusi.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Osean**

Şef serviciu Avize, Acorduri, Autorizatii

Ing. Constantin Burciu

Întocmit,

Ing. Angela Ignatescu